b'\n_START_ARTICLE_\nNola (Italija)\n_START_SECTION_\nIstorija\n_START_PARAGRAPH_\nNola buvo gyvenama jau Bronzos am\xc5\xbeiuje. Rastas to laikme\xc4\x8dio kaimas, kuris buvo apleistas d\xc4\x97l Vezuvijaus i\xc5\xa1siver\xc5\xbeimo 1700\xe2\x80\x931600\xc2\xa0m. pr. m. e._NEWLINE_Seniausiose monetose miestas vadinamas Nuvlana. Tai vienas pirm\xc5\xb3j\xc5\xb3 Kampanijos miest\xc5\xb3. Manoma, miest\xc4\x85 \xc4\xafk\xc5\xabr\xc4\x97 auson\xc5\xb3 gentis. Jie tikrai gyveno Noloje 560 m. pr. m. e. Kai miestas pasiunt\xc4\x97 pagalb\xc4\x85 Neapoliui apsiginti nuo Romos invazijos 328 m. pr. m. e., Nola tikriausiai buvo u\xc5\xbeimta osk\xc5\xb3 ir samnit\xc5\xb3. Per Samnit\xc5\xb3 karus rom\xc4\x97nai u\xc5\xbe\xc4\x97m\xc4\x97 miest\xc4\x85. Per Antr\xc4\x85j\xc4\xaf p\xc5\xabn\xc5\xb3 kar\xc4\x85 Nola tris kartus pasiprie\xc5\xa1ino Hanibalui ir nebuvo u\xc5\xbeimta. Per S\xc4\x85junginink\xc5\xb3 kar\xc4\x85 d\xc4\x97l i\xc5\xa1davyst\xc4\x97s miestas atsid\xc5\xabr\xc4\x97 samnit\xc5\xb3 rankose, kurie j\xc4\xaf i\xc5\xa1laik\xc4\x97 iki Gajaus Marijaus, kur\xc4\xaf \xc5\xa1ie r\xc4\x97m\xc4\x97, pralaim\xc4\x97jimo Sulai, kuris 80 m. pr. m. e. u\xc5\xbe\xc4\x97m\xc4\x97 Nol\xc4\x85 su visu Samnijumi. Po septyneri\xc5\xb3 met\xc5\xb3 \xc4\x8dia isiver\xc5\xbe\xc4\x97 Spartakas, o Augustas ir Vespasianas \xc4\xaf Nol\xc4\x85 siunt\xc4\x97 kolonistus._NEWLINE_Nola, praradusi dal\xc4\xaf svarbos, tapo municipija, i\xc5\xa1laik\xc4\x97 kai kurias savo institucijas ir osk\xc5\xb3 kalb\xc4\x85. Ji tapo Romos kolonija valdant Augustui, kuris \xc4\x8dia mir\xc4\x97 14 m. V\xc4\x97liau Nola tapo krik\xc5\xa1\xc4\x8dioni\xc5\xb3 piligrimyst\xc4\x97s centru, kai senatorius Paulinas tapo vyskupu._NEWLINE_Nola buvo Via Popilia kelyje i\xc5\xa1 Kapujos \xc4\xaf No\xc4\x8der\xc4\x85 Inferior\xc4\x99._NEWLINE_410\xc2\xa0m. Nol\xc4\x85 nusiaub\xc4\x97 Alarikas I, 453\xc2\xa0m. Geizericho vandalai, o 806 ir 904\xc2\xa0m. sarac\xc4\x97nai._NEWLINE_Miest\xc4\x85 u\xc5\xbe\xc4\x97m\xc4\x97 Manfredas Sicilietis XIII a. Nuo Karolio I An\xc5\xbeu laik\xc5\xb3 iki XV a. vidurio Guy de Monfort valda, o v\xc4\x97liau atiteko Orsiniams, nes j\xc5\xb3 \xc4\xafp\xc4\x97dinis ved\xc4\x97 vienintel\xc4\x99 Monfort dukr\xc4\x85. 1459\xc2\xa0m. Nolos m\xc5\xab\xc5\xa1is garsus d\xc4\x97l Stepono An\xc5\xbeu gudrumo nugalint Alfons\xc4\x85 Aragoniet\xc4\xaf._NEWLINE_Nukent\xc4\x97jusi nuo \xc5\xbeem\xc4\x97s dreb\xc4\x97jimo XV a., Nola prarado svarb\xc4\x85. 1820\xc2\xa0m. revoliucija vadovaujant generolui Pepei prasid\xc4\x97jo Noloje._NEWLINE_Skulptorius Giovanni Merliano gim\xc4\x97 Noloje, katedroje yra keli jo darbai._NEWLINE_Dabar Nola yra svarbus miestas prie Neapolio, bet miest\xc4\x85 valdo Kamora. Pagrindinis jos pajam\xc5\xb3 \xc5\xa1altinis yra toksini\xc5\xb3 atliek\xc5\xb3 i\xc5\xa1metimas kaimo vietov\xc4\x97se netoli Nolos.'